I Handlingsplanen «Vendepunkt» fra 2008 til 2011 var det et mål at: «Voldsspiralen skal brytes ved å styrke behandlingstilbudet til voldsutøvere». Dette var også et mål i handlingsplanen som gjaldt fra 2004 til 2007.
Behandlingstilbudene for voldsutøvere er nå hovedsakelig i regi av Stiftelsen Alternativ til vold (ATV) og sinnemestringskurs ulike steder etter en modell utviklet ved St. Olavs Hospital avdeling Brøset. Siden 2004 er det i alt utdannet rundt 80 fagpersoner, som igjen har opprettet behandlingstilbud til voldsutøvere i sine hjemkommuner. I tillegg tilbyr Familievernkontorene ulike former for terapi.